बता दें क‍ि फिल्‍म 'मुबारकां' का दूसरा गाना 'हवा हवा' गुरुवार को ही रिलीज हुआ है. गाने में अर्जुन कपूर एक्ट्रेस इलियाना डिक्रूज को अलग-अलग तरीकों से पटाते दिख रहे हैं, लेकिन इलियाना गाने में जमकर नखरे दिखा रही हैं. पाकिस्तानी पॉप गायक हसन जहांगीर के गाने 'हवा हवा' को अनीस बज्मी ने अपनी फिल्म 'मुबारकां' में इस्तेमाल किया है, लेकिन नए अंदाज में. टी-सीरीज के बैनर तले रिलीज हुए इस गाने को मीका सिंह और प्रकृति काकर ने गाया है, लिरिक्स कुमार की हैं.